b'\n_START_ARTICLE_\nClarington\n_START_SECTION_\nHistoria\n_START_PARAGRAPH_\nAlueen ensimm\xc3\xa4iset eurooppalaiset siirtolaiset perustivat vuonna 1832 Oronon kyl\xc3\xa4n, ja he nimesiv\xc3\xa4t sen Yhdysvaltojen Mainessa sijainneen samannimisen kaupungin mukaan. Vuonna 1974 l\xc3\xa4heiset asuinalueet Bowmanville, Clarke, Courtice, Darlington, Newcastle, Orono ja n\xc3\xa4iden v\xc3\xa4liss\xc3\xa4 sijainneet pienemm\xc3\xa4t asuinalueet yhdistettiin uudeksi Claringtonin kunnaksi, jonka nimi muodostettiin yhdist\xc3\xa4m\xc3\xa4ll\xc3\xa4 Clarke ja Darlington.\n_START_SECTION_\nMosport International Raceway\n_START_PARAGRAPH_\nKunnan alueella olevassa Bowmanvilless\xc3\xa4 sijaitsee Mosport International Raceway -moottorirata, jossa on 1960\xe2\x80\x931970-luvuilla kilpailtu Formula 1 -sarjassa. Nykyisin Mosport on rata-autojen k\xc3\xa4yt\xc3\xb6ss\xc3\xa4.'